**РЕПУБЛИКА БЪЛГАРИЯ**

Министерство на земеделието и храните

Областна дирекция “Земеделие” гр. Стара Загора

**ЗАПОВЕД**

**Nо РД-07-010**

**гр.Стара Загора, 13.01.2016 г.**

На основание чл. 47ж, ал. 1, чл.103 и чл.104, ал.1 от Правилника за прилагане на Закона за собствеността и ползването на земеделските земи /ППЗСПЗЗ/, във връзка с чл.37и, ал.14 от Закона за собствеността и ползването на земеделските земи /ЗСПЗЗ/, със Заповед № РД 46-630/01.07.2015 г. и Заповед № РД 46-311 от 18.03.2015 г. на министъра на земеделието и храните, обн., ДВ, бр.28 от 17.04.2015 г.

**Н А Р Е Ж Д А М :**

**1.** Откривам процедура за провеждане на търг **с тайно наддаване** за отдаване под наем на **свободните пасища, мери и ливади** от държавния поземлен фонд (ДПФ) в област Стара Загора, по реда и условията на чл.37и, ал.14 от ЗСПЗЗ, за **стопанската 2015/2016 година.**

**2.** **Обект на търга** са свободните пасища, мери и ливади от ДПФ, подробно описани по общини, землища, имоти, начин на трайно ползване, форма на отдаване (наем), срок на предоставяне, начална тръжна цена, в списък, който е неразделна част от тази заповед.

**3. Условия за участие.** В търга могат да участват собственици на пасищни селскостопански животни, регистрирани в Интегрираната информационна система на БАБХ и лица, които поемат задължение да ги поддържат в добро земеделско и екологично състояние, по ред определен в ППЗСПЗЗ. Участниците в търга за всички или за отделни поземлени имоти в землищата, описани в списъка по т.2, могат да бъдат физически лица, еднолични търговци и юридически лица, регистрирани по Търговския закон, които отговарят на условията посочени в чл.47в, ал.1 от ППЗСПЗЗ.

**4.** **Началната тръжна цена и размерът на депозита** **за участие в търга** са определени със заповед № РД 46-630/01.07.2015 г. и заповед № РД 46-311/18.03.2015 г. на министъра на земеделието и храните. Размерът на депозита за участие в търга е 20% от началната тръжна цена, умножена по площта на имота;

**5. Условия за плащане на цената и депозита.** Плащанията се извършват в български лева, по банков път по сметка на **ОД “Земеделие” гр.Стара Загора**:

5.1 **за депозита:** УниКредит Булбанк,

IBAN **BG93 UNCR 7000 3319 7134 95,** BIC **UNCRBGSF;**

5.2. **за наема:** УниКредит Булбанк,

IBAN **BG06 UNCR 7000 3119 3522 49,**  BIC **UNCRBGSF**

**6.** **Място и срок за получаване на документите за участие в търга.** Документите за участие в търга се получават в Областна дирекция “Земеделие” гр.Стара Загора на адрес: гр.Стара Загора, бул. “Цар Симеон Велики” 102, ет.3, всеки работен ден от 9 до 17,00 часа **до** **29.01.2016 г**., включително.

**7.** **Място и срок за подаване на документите за участие в търга.** Документите за участие в търга се подават в Областна дирекция “Земеделие” гр.Стара Загора на адрес: гр.Стара Загора, бул. “Цар Симеон Велики” 102, ет.3, всеки работен ден от 9 до 17,00 часа, в срок **до** **29.01.2016 г.,** включително.

**8**. **Информация за земите** **– обект на търга** е изложена в ОД ”Земеделие” гр.Стара Загора, общинските служби по земеделие – за земите, обект на търга на територията на съответната община и на сайта на дирекцията: **http://www.mzh.government.bg/ODZ-Stzagora/bg/Home.aspx.**

**9. Търгът ще се проведе** в Областна дирекция “Земеделие” гр.Стара Загора на адрес: гр.Стара Загора, бул. “Цар Симеон Велики” 102, ет.1, на **01.02.2016 г.** от **13.00** **часа** със задължително присъствие на кандидатите или упълномощени от тях лица.

**10.** В случаите по чл.47л. от ППЗСПЗЗ стъпката за наддаване е в размер на един лев от обявената от кандидата цена.

**11.** Сключването на договор за наем за ползване на обявените по този ред земеделски земи от ДПФ не гарантира подпомагане на земеделските производители по схемите и мерките на Общата селскостопанска политика.

**ЕЛКА БОНЕВА ................../п/...................**

***Директор на ОД “Земеделие” Стара Загора***

[***Списък на имотите за търг чл. 37, ал.14 от ЗСПЗЗ и необходимите документи за него.***](http://www.mzh.government.bg/odz-stzagora/Libraries/%d0%9e%d0%b1%d1%89%d0%b8%d0%bd%d1%81%d0%ba%d0%b8_%d1%81%d0%bb%d1%83%d0%b6%d0%b1%d0%b8_%d0%bf%d0%be_%d0%b7%d0%b5%d0%bc%d0%b5%d0%b4%d0%b5%d0%bb%d0%b8%d0%b5/spisakImoti_neobhDokumenti_targ15-16_6.sflb.ashx)